Santelikasvit

Santelikasvit eli santelipuukasvit (Santalaceae) on keskikokoinen kasviheimo koppisiemenisten Santalales-lahkossa. == Tuntomerkit == Santelikasveihin kuuluu ruohoja, pensaita ja pieniä puita. Useimmat lajit ovat puoliloisia; ne kykenevät yhteyttämään, mutta imevät vettä ja ravinteita tosista kasveista imujuurten eli haustorioiden avulla. Heimossa on myös päällyskasveja. Lehdet sijaitsevat tavallisesti kierteisesti ja ovat tavallisesti yksinkertaisia, ehytlaitaisia ja korvakkeettomia, joillakin lajeilla suomumaisia, ja joillakin lajeilla verson haarat ovat lehtimäisiä laakavarsia. Kukinto on tähkä, terttu tai mykerö. Kukat ovat pieniä, 3–8-lukuisia, pohjus toisinaan maljamainen hypanthium, verhiö puuttuu ja vihertävän tai värillisen yhdislehtisen teriön sisäpinnalla on tavallisesti karvatupsu. Heteet kiinnittyvät teriöön. Heteiden kanssa on vuorottain usein kookkaita mesirauhasia. Sikiäin on 2–5-lehtinen, yhdislehtinen ja kehänalainen, luotti usein nuppimainen tai liuskainen. Siemenaiheet ovat suoria tai eivät erotettavissa. Hedelmä on marjamainen tai pähkinä. Siemenkuori on hyvin heikosti kehittynyt tai puuttuu.Kasvien maailma, osa 4, s. 1736.Stevens 2001–, viitattu 6.3.2015. == Levinneisyys == Santelikasvit kasvavat laajalle levinneinä, erityisesti kuitenkin tropiikissa. Kasvupaikat ovat pääasiassa melko kuivia. == Luokittelu == Heimossa on 44 sukua ja 990 lajia. Runsaslajisimmat suvut ovat hämähäkinruohot (Thesium, 345 lajia), Phoradendron (235 lajia), mistelit (Viscum, 65–150 lajia) ja Dendrophthora (70 lajia). === Suvut === Santelikasvien suvut:List of Genera in Santalaceae.Finto: Kassu – Kasvien suomenkieliset nimet: Santalaceae * Acanthosyris Griseb. * Amphorogyne Stauffer & Hürl. * Anthobolus R.Br. * Arceuthobium M.Bieb. – kääpiömistelit * Buckleya Torr. * Cervantesia Ruiz & Pav. * Choretrum R.Br. * Cladomyza Danser * Colpoon Bergius * Comandra Nutt. * Daenikera Hürl. & Stauffer * Dendromyza Danser * Dendrophthora Eichler * Dendrotrophe Miq. * Dufrenoya Chatin * Elaphanthera N.Hallé * Exocarpos Labill. * Geocaulon Fernald * Ginalloa Korth. * Iodina tai Jodina Meisn. * Korthalsella Tiegh. * Kunkeliella Stearn – puikkiot * Leptomeria R.Br. * Mida A.Cunn. ex Endl. * Myoschilos Ruiz & Pav. * Nanodea Gaertner * Nestronia Raf. * Notothixos Oliv. * Okoubaka Pellegr. & Normand * Omphacomeria A.DC. * Osyridicarpos A.DC. * Osyris L. – tuonenmarjat * Phacellaria Benth. * Phoradendron Nutt. * Pyrularia Michx. * Rhoiacarpos A.DC. * Santalum L. – santelit eli santelipuut * Scleropyrum Arn. * Spirogardnera Stauffer * Thesidium Sonder * Thesium L. – hämähäkinruohot * Viscum L. – mistelit == Käyttö == Heimon tunnetuin laji ja taloudellisesti merkittävin on intiansanteli eli santelipuu (Santalum album). Australialaisella lajilla Exocarpos cupressiformis ja Acanthosyris falcata -lajeilla on syötävät hedelmät. Edellisellä lajilla mehevä osa on turvonnut ja punaiseksi muuttunut kukkaperän kärkiosa. == Kuvia == Arceuthobium abietinum 1.jpg|Arceuthobium abietinum -kääpiömistelilaji loisii harmaapihdalla (Abies concolor). Bastard Toad-Flax (3817687861).jpg|Comandra livida Dendrophthora costaricensis 1.jpg|Dendrophthora costaricensis 20100211 Native Cherry fruit.jpg|Exocarpos cupressiformis -lajin syötävä kukkaperän mehevöitymä (punainen). Geocaulon lividum 1-eheep (5097887496).jpg|Geocaulon lividum Jodina rhombifolia (8664613258).jpg|Iodina rhombifolia Korthalsella complanata.jpg|Korthalsella complanata on Havaijilla endeeminen laji. Unidentified Plant 1960 1.jpg|Leptomeria drupacea Myoschilos oblongum - fruit and flowers - 01.JPG|Myoschilos oblongum -lajin hedelmä ja kukkia. Osyridicarpos schimperianus, habitus, Krantzkloof NR.jpg|Osyridicarpos schrimperianus Phoradendrondensum.jpg|Phoradendron bolleanum eräällä sypressikasvilla. 361 Thesium alpinum.jpg|Ketohämähäkinruoho (Thesium alpinum) Viscum combreticola, a, Seringveld.jpg|Viscum combreticola -mistelilaji Etelä-Afrikassa. == Lähteet == * Kasvien maailma. Otavan iso kasvitietosanakirja. Osa 4. – Otava, Helsinki 1981. ISBN 951-1-06068-6 * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/santalaceaemap.gif * Luokka:Kasviheimot